Raymond Weil

Raymond Weil on sveitsiläinen luksuskellojen valmistaja, jakelija ja myyjä. Raymond Weilin Genevessä vuonna 1976 perustama yritys on yksi uusimmista sveitsiläisistä yksityisistä luksuskellojen valmistajista.

Historia 
Raymond Weil syntyi Genevessä vuonna 1926. Kauppatieteen tutkinnon suoritettuaan hän siirtyi vuonna 1949 sveitsiläisen kelloseppäyrityksen, Camy Watch S.A:n palvelukseen. Hän yleni yrityksen johtajaksi ja työskenteli siellä kaikkiaan 26 vuotta. Weil loi oman, nimeään kantavan tuotemerkin vuonna 1976. Hän perusti jakeluverkon ensin Eurooppaan ja sitten ympäri maailmaa. Weilin vävy Olivier Bernheim tuli mukaan 1982 työskenneltyään vuosia Heinekenin ja Unileverin markkinoinnissa. Hänet nimettiin varatoimitusjohtajaksi ja CEO:ksi vuonna 1996, ja hän on siitä lähtien työskennellyt kehittääkseen brändin näkyvyyttä kautta maailman.

Olivier Bernheimin pojat Elie ja Pierre Bernheim tulivat yrityksen palveluksen vuonna 2006. Elie Bernheim toimii markkinointipäällikkönä, Pierre myyntipäällikkönä. 

Vuonna 1983 yritys esitteli Amadeus-malliston Milos Formanin samannimistä elokuvaa varten.. Vuoden 1986 Othello-mallistolla oli tärkeä osa brändin kansainvälisessä kasvussa. Vuonna 1993 Raphael Weil loi oman kellomerkkinsä erikoistuen tietyntyyppisiin automaattisiin mekanismeihin. 

Vuonna 2006 yritys perusti ensimmäisen kellomerkin tarjoaman klubin Raymond Weil Club. Seuraavana vuonna järjestettiin klubin ensimmäinen kansainvälinen valokuvauskilpailu. Vuonna 2009 Raymond Weil avasi oman tytäryrityksen Yhdysvalloissa ja seuraavana vuonna Intiassa.

Mallistot 

Toccata (2014). Alun perin vuonna 1996 laadittu Toccata-kvartsikellosarja suunniteltiin ja lanseerattiin uudelleen vuonna 2014.

Jasmine (2011) on naisten kvartsikellomallisto.
Maestro (2010)  sisältää sekä naisten että miesten kelloja. Mallistoa laajennettiin vuonna 2011 Maestro phase de lune -kelloilla.

 Noemia (2009) on suunnattu naisille.

 Nabucco (2007) on mekaaninen mallisto miehille.

 Freelancer on automaattisten miesten- ja naistenkellojen mallisto..

 Shine (2006) oli naistenmallisto, jossa käytettiin vaihdettavien rannekkeiden järjestelmää.
 Don Giovanni Così Grande (2002) oli miestenmallisto, jonka kellot olivat täysin mekaanisia.

 Flamenco (1998). Mallistoon kuului sekä naisten että miesten kelloja.

 Saxo (1998). Mallistoon sisältyi sekä miesten että naisten rannekelloja. Automaattisia että kvartsikelloja.

 Allegro (1998). Sekä naisille että miehille suunniteltu ja se on kronometrillä varustettu kello. 

 Tema (1998) oli naisten kvartsikellomallisto.

 W1 (1997) Materiaalina käytettiin osin hiilikuitua.

 Duo jubilee (1996)  Kellotaululta voitiin lukea kahden eri aikavyöhykkeen aika, ja sitä pyöritti kaksoiskvartsikoneisto.

 Tango (1995). Tähän mallistoon kuuluu sekä naisten että miesten rannekelloja. 

 Tradition (1994. Mallistossa on valikoima mekaanisia ja kvartsikelloja.

 Parsifal (1991) Mallisto lanseerattiin uudelleen vuonna 2010.

 Traviata (1988): Tämän naistenmalliston.
 Othello (1986) -mallistossa oli Raymond Weil Genèven ensimmäinen kuun vaiheiden näyttö. Se lanseerattiin uudelleen vuonna 2001.

 Fidelio (1985)

 Golden Eagle (1979)

Lähteet

Aiheesta muualla
Raymond Weilin kotisivut

Sveitsiläiset kellonvalmistajat
Kellomerkit